Virallinen lehti nro C 277 , 23/09/1996 s. 0043



A4-0195/96 Päätöslauselma Euroopan unionin tutkimuksesta ja teknologisesta kehittämisestä: Vuosikertomus 1995 (KOM(95)0443 - C4-0437/95) Euroopan parlamentti, joka - ottaa huomioon EY:n perustamissopimuksen 130 p artiklan, - ottaa huomioon Euroopan komission tiedonannon «Euroopan unionin tutkimus ja teknologinen kehittäminen - vuosikertomus 1995" (KOM(95)0443 - C4-0437/95), - ottaa huomioon Euroopan parlamentin ja neuvoston 26. huhtikuuta 1994 tekemän päätöksen nro 1110/94/EY Euroopan yhteisön nejännestä puiteohjemasta tutkimuksen, teknologisen kehittämisen ja esittelyn alalla (1994 - 1998) ((EYVL L 126, 18.5.1994, s. 1)), - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön (A4-0195/96), A. katsoo, että innovaatio ja innovatiivinen ilmapiiri ovat Euroopan tulevaisuuden kannalta erittäin merkittävä asia, B. katsoo, että erityisesti Euroopan rajalliset luonnonvarat huomioon ottaen kestävien teknologioiden määrätietoinen käyttöönotto on välttämätöntä, C. katsoo, että ihmisen olemassaolon vaarantavat haasteet, kuten ilmaston muutokset, voidaan voittaa vain innovatiivisilla keksinnöillä ja strategioilla, D. katsoo, että koska tämä ala on erityisen merkittävä yhteiskunnallisesti kestävien Euroopan tulevaisuuden mallien kehittämisen kannalta, on käytävä jatkuvaa yhteiskunnallista keskustelua painopisteistä ja niiden muutoksista tutkimuksen ja teknologisen kehittämisen alalla, E. katsoo, että Euroopan unioni aikoo erityisesti edistää ja tukea tutkimusta ja teknologista kehittämistä koskevaa yhteistyötä ja koordinointia neljännen puiteohjelman avulla, F. katsoo, että yhteisön tutkimuksen alalla toteuttamien toimenpiteiden jatkuva arviointi on välttämätöntä ja hyödyllistä seuraavien puiteohjelmien valmistelemiseksi, G. katsoo, että yhteisön varoja on käytettävä huolellisesti ja että varoja voidaan käyttää vain parhaan tuloksen saavuttamiseksi, H. katsoo, EU:n eri jäsenvaltioiden välillä on vakavia eroja tutkimus- ja kehittämisalalla sekä mahdollisuuksissa käyttää tutkimukseen ja kehittämiseen osoitettuja varoja, I. katsoo, että huomattava osa neljännessä puiteohjelmassa tutkimuksen edistämistä varten käytettävissä olevista varoista käytetään hallinnon henkilöstökustannuksiin, J. katsoo, että komissio on sekä innovaatiota koskevassa vihreässä kirjassa että neljännen puiteohjelman jälleenrahoittamista koskevassa ehdotuksessa esittänyt, että molempien painopisteet järjestetään uudelleen ilman nykyisen tutkimuksen edistämisen riittävää arviointia, K. katsoo, että vuoden 1995 vuosikertomus on ensimmäinen, jonka Euroopan komissio esittää perustamissopimuksen 130 p artiklan määräysten mukaisesti, L. katsoo, että tämä kertomus toimitettiin Euroopan parlamentille vasta vuoden 1995 kuluessa vuoden 1995 alun sijasta, M. katsoo, että vuoden 1995 vuosikertomus sisältää laajan toimintojen esittelyn, N. katsoo, että kertomuksessa ei esitetä syvempiä analyysejä, punnita tuloksia eikä esitetä johtopäätöksiä, ja että sitä voidaan nykymuodossaan käyttää vain rajoitetusti, O. katsoo, että vuoden 1995 vuosikertomus ei sisällä erityisohjelmien ulkopuolisia tarkastuskertomuksia (valvontakertomukset), P. katsoo, että suuri osa neljännen puiteohjelman ohjelmien toteuttamiseen liittyneistä ongelmista, kuten hyödyntämisvaikeudet ja puuttuva avoimuus, ovat tiedossa ja että niitä ei vielä ole korjattu, 1. Pitää esitettyä vuoden 1995 vuosikertomusta «Euroopan unionin tutkimus ja teknologinen kehittäminen» tervetulleena ja ottaa tämän lajissaan ensimmäisen kertomuksen kiinnostuneena vastaan; 2. Toteaa, että tämä kertomus sisältää hyvän esityksen ja selvityksen Euroopan unionin tutkimuksen edistämisen alalla toteuttamista toimenpiteistä; 3. Toteaa kuitenkin myös, että kertomus täyttää vain rajoitetusti oikeutetut odotukset, jotka liittyvät perustamissopimukseen sisällytettyyn vuosikertomuksia koskevaan velvoitteeseen; 4. Pyytää komissiota sisällyttämään tuleviin vuosikertomuksiin erityisen osan EU:n ja jäsenvaltioiden T& K-toimien välisestä suhteesta (yhteiset toimet, mahdolliset päällekkäisyydet, koordinointi, yhtenevät ja poikkeavat strategiat jne.); 5. Vaatii, että yksittäisten ohjelmien valvontakertomusten tärkeimmät tiedot ja tunnusluvut sekä komission niitä koskevat lausunnot tulevaisuudessa sisällytetään vuosikertomukseen; 6. Kehottaa komissiota laatimaan yhteisön tutkimusohjelmien, neljännen puiteohjelman erityisohjelmien sekä yhteisten tutkimuskeskusten työn arviointia varten yhtenäisen arviointisuunnitelman, josta tehdään tulevien vuosikertomusten laatimisen perusta tulosten vertailukelpoisuuden varmistamiseksi; 7. Kehottaa komissiota ottamaan arviointisuunnitelman laatimisen perustaksi keskeiset kysymykset, ongelmat ja erityispiirteet, kuten koordinointi ja yhteistyön laajuus ja tehokkuus sekä edistämisvarojen jakautuminen alueiden ja kohderyhmien kesken, ottaen erityisesti huomioon pk-yritykset, sekä pohtimaan kansallisten tutkimusohjelmien mahdollisia rajoittavia vaikutuksia; 8. Kehottaa komissiota tulevissa vuosikertomuksissa paneutumaan siihen, voidaanko sen strategioita käyttää käytännön ongelmien, kuten saatavuuden esteet, päätösten puutteellinen avoimuus, päätöksentekoprosessin viivytykset ja päätösten toteuttamisen puutteet, ratkaisemiseen ja millä tavoin se on mahdollista; 9. Kehottaa komissiota lisäksi tulevissa vuosikertomuksissa paneutumaan siihen, miten suuren osuuden henkilöstö- ja hallintokustannukset muodostavat neljännen puiteohjelman varoista, miten varat jakautuvat yksittäisten ohjelmien kesken ja miltä komission tätä koskevat suunnitelmat näyttävät; 10. Vaatii, että vuosikertomuksessa käsitellään tärkeiden kysymysten osalta niveltymistä Phare- ja Tacis-ohjelmien kaltaisiin muihin EU-ohjelmiin, yhteisön aloitteisiin ja Yhteisen Tutkimuskeskuksen toimintaan; 11. Kehottaa komissiota tulevaisuudessa laatimaan sekä vuosikertomuksen että muut arvioinnit siten, että niitä voidaan käyttää uusia painopisteitä koskevien ehdotusten perustana erityisesti silloin, kun nämä liittyvät taloudellisiin velvollisuuksiin; 12. Kehottaa komissiota esittämään tulevat vuosikertomukset perustamissopimuksen määräysten mukaisesti kulloinkin mahdollisimman varhain seuraavan vuoden kuluessa ja viimeistään 31. maaliskuuta; 13. Kehottaa puhemiestään välittämään tämän päätöslauselman neuvostolle ja komissiolle.